**Zapisnik**

sa 2. sjednice Gradskog vijeća Grada Slunja održane dana 30. 06. 2025. godine u gradskoj vijećnici.

Sjednicu je u 14,00 sati otvorio predsjednik Gradskog vijeća Jure Katić, pozdravio gradonačelnicu, vijećnike, predstavnike stručnih službi Grada i ustanova, medije i građane koji prate sjednicu Vijeća.

**AKTUALNI SAT**

**Željko Lustig** postavlja prvo pitanje oko pročistača na Korani, gdje je i zašto to stalo te drugo pitanje zašto se stalo sa asfaltiranjem cesta.

**Gradonačelnica** odgovara “Pročistač se radi po tzv. “Tehnologiji žutog Fidika”, što znači da nema klasičnu građevinsku dozvolu, već se pri samoj realizaciji projekta projektira, sa tehnologijom koja je odobrena i sa svim rješenjima Ministarstva, tako da realizacija tog projekta teče u dokumentacijskom smislu. Radovi na terenu su, može se reći, manji dio posla u odnosu na ovaj dokumentacijski, koji je trenutno u realizaciji.

Što se tiče drugog pitanja, gradonačelnica odgovara da se radovi asfaltiranja rade u ciklusima, u koordinaciji sa predsjednicima mjesnih odbora. Ciklus koji je zadnji bio u realizaciji, po javnoj nabavi, pozivu i cjelokupnom procesu procedure koja je zadana, realizaran je. A idući ciklusi idu u koordinaciji sa mjesnim odborima i njihovim planovima, prijedlozima i godišnjim projektima. Asfaltiranje je gotovo realizirano, osim u jednom dijelu gdje se čeka da se završe drugi radovi, kako bi se moglo pristupiti asfaltiranju. Svi procesi su transparentni, javni, izvođači su uzimani po pozivima,

**Željko Lustig** zahvaljuje na odgovorima.

**Marko Skukan** postavlja pitanje u vezi VIK-ovih računa. Građani negoduju na račune koji se odokativno obračunavaju. Kao primjer navodi dva računa, jedan četveročlane obitelji, a drugi jednočlane obitelji (starija gospođa-samac), obadva sa iznosom računa od 29,08 eura. Radi se o računima za vodu i odvodnju. Pitanje je kako se to obračunava, ima li se s VIK-om kakva komunikacija.

**Gradonačelnica** konstatira da na ovoj sjednici nije nazočan direktor VIK-ove Podružnice Slunj, Dinko Puškarić te će načelno odgovoriti na pitanje. Poziva sve koji imaju različitih nedoumica da se jave u naše Komunalno poduzeće, takav smo poziv uputili građanima i krajem godine kada je došlo do novog načina obračuna. “Vi ste spomenuli odokativan način obračuna, mi smo proteklih razdoblja imali paušalne obračune, kada se otprilike obračunavala potršošnja koju je korisnik imao na temelju prethodnih računa. A sada trenutno, sukladno zakonu, vrše se očitanja satova i računi se izdaju na temelju potrošnje. Vidimo da se takva situacija događa i kod HEP-a i ostalih ustanova, gdje više nisu paušalni obračuni, nego će se plaćati točno po potrošnji.”, iznosi gradonačelnica. I još jednom poziva građane koji smatraju da nešto nije u redu sa računima da se obrate službi za korisnike u Komunalcu, koja je i otvorena upravo za ovakve situacije, te da sami očitavaju na satu potrošnju vode te je usporede sa prikazanom potrošnjom i obračunom na svom računu.

**Ivanka Magdić** potkrjepljuje navode da se računi ne izdaju prema potrošnji na primjeru svog računa. Navodi kako se na računu, koji je izdan 31. 05. 2025., nalazi veći broj potrošenih kubika vode (gotovo 10 kubika više), nego što ga pokazuje vodomjer 26. 06. 2025., kada ga je sama očitala.

**Gradonačelnica** još jednom poziva građane da se informiraju u službi za kosnike VIK-ove Podružnice Slunj, ali i predlaže da se ispred Gradskog vijeća uputi upit Komunalnom poduzeću da dostavi povratno obrazloženje te moli da se odresci koji su se ovdje spominjali ustupe kao dokaz uz dopis koji će se uputiti VIK-u Podružnici Slunj.

**Marko Skukan** dostavlja dokaze i zahvaljuje na odgovoru.

Nakon završetka „Aktualnog sata“ predsjednik konstatira da sjednici prisustvuje 11 vijećnika i to: Jure Katić, Marina Capan, Jelena Požega, Vesna Rendulić, Ivanka Magdić, Oliver Turkalj, Ivan Bogović, Karolina Jurčević, Damir Vuković, Marko Skukan i Željko Lustig.

Izostanak su opravdali: Milenko Bosanac i Hrvoje Paulić.

Pored vijećnika sjednici prisustvuju: Mirjana Puškarić – gradonačelnica, Zdenka Špelić – pročelnica Jedinstvenog upravnog odjela, Marija Vukošić – voditeljica Odsjeka za proračun i financije, Renata Božičević – voditeljica Odsjeka za društvene djelatnosti, javnu nabavu i financije, Anđelka Jurašin Vuković – voditeljica Odsjeka za komunalne poslove i prostorno planiranje, Irena Mateša – stručna suradnica za gospodarstvo, poduzetništvo i poljoprivredu, Barbara Piršić – viši referent za informiranje, Nikolina Paulić - direktorica Komunalnog društva LIPA d.o.o. i Danijela Kusanić - Radio Slunj.

Zapisničar: Dragoslava Cindrić.

Potom se prešlo na utvrđivanje dnevnog reda pa je predsjednik predložio dnevni red kakav su vijećnici dobili u pozivu i o istom otvorio raspravu.

Prijedloga za izmjenama i dopunama predloženog dnevnog reda nije bilo pa je predsjednik dao dnevni red na glasanje.

Glasao je svih 11 vijećnika i predsjednik konstatira da je Gradsko vijeće jednoglasno za sjednicu usvojilo ovaj

**Dnevni red**

1. Zaključak o usvajanju zapisnika sa 39. sjednice i 1. konstituirajuće sjednice Gradskog vijeća Grada Slunja
2. Odluka o izmjenama i dopunama Proračuna Grada Slunja za 2025. godinu
3. Odluka o dopuni Odluke o izvršavanju Proračuna Grada Slunja za 2025. godinu
4. Odluka o izmjenama Odluke o usvajanju Socijalnog programa Grada Slunja za 2025. godinu
5. Odluka o izmjenama i dopunama Programa javnih potreba u kulturi Grada Slunja za 2025. godinu
6. Odluka o izmjeni Programa javnih potreba u sportu Grada Slunja za 2025. godinu
7. Odluka o izmjenama Programa potpora poljoprivredi na području Grada Slunja za 2025.-2027. godinu
8. Odluka o izmjeni Programa dodjele potpore poduzetništvu u 2025. godini
9. Odluka o izmjenama i dopunama Programa građenja komunalne infrastrukture na području Grada Slunja u 2025. godini
10. Odluka o izmjenama Programa održavanja komunalne infrastrukture na području Grada Slunja u 2025. godini
11. Odluka o izmjenama Programa korištenja namjenskih prihoda Proračuna u 2025. godini
12. Odluka o izmjeni Odluke o spomeničkoj renti
13. Odluka o izmjeni Odluke o organizaciji i načinu naplate parkiranja
14. Prethodna suglasnost na visinu naknade za korištenje i rezervaciju grobnog mjesta na Katoličkom groblju Slunj I – Polje F i Katoličkom groblju Lađevac - Polje B i C
15. Odluka o izmjenama i dopunama Odluke o raspodjeli sredstava za redovito godišnje financiranje političkih stranaka zastupljenih u Gradskom vijeću u 2025. godini
16. Odluka o izmjenama Odluke o načinu utvrđivanja plaća za radnike u ustanovama i udrugama koje se financiraju iz proračuna Grada Slunja
17. Odluka o dodjeli javnih priznanja Grada Slunja u 2025. godini
18. Odluka o prihvaćanju ponude za prodaju k.č.65/1 k.o. Slunj 1
19. Zaključak o utvrđivanju prijedloga razrješenja i imenovanja mrtvozornika za područje Grada Slunja

**1. Zaključak o usvajanju zapisnika sa 39. sjednice i 1. Konstituirajuće sjednice Gradskog vijeća Grada Slunja**

Zapisnik sa 39. Sjednice, kao I Zapisnik sa 1. Konstituirajuće sjednice Gradskog vijeća Grada Slunja vijećnici su dobili u materijalima uz poziv.

Primjedbi na zapisnike nije bilo pa je predsjednik dao zapisnike na usvajanje.

Glasalo je svih 11 vijećnika i predsjednik konstatira da je Gradsko vijeće jednoglasno usvojilo Zapisnik sa 39. sjednice održane dana 11. 04. 2025. godine i Zapisnik sa 1. konstituirajuće sjednice Gradskog vijeća Grada Slunja održane dana 10. 06. 2025. godine.

1. **Odluka o izmjenama i dopunama Proračuna Grada Slunja za 2025. godinu**

Prijedlog Odluke o izmjenama i dopunama Proračuna Grada Slunja za 2025. godinu upućen od strane Gradonačelnika vijećnici su dobili u materijalima zajedno sa detaljnim pisanim obrazloženjem.

Predsjednik Gradskog vijeća pozvao je članicu Odbora za proračun i financije Marinu Capan da iznese stav Odbora.

**Marina Capan** je izvijestila Gradsko vijeće da je Odbor za proračun i financije zasjedao neposredno pred sjednicu Gradskog vijeća te razmatrao prijedlog Odluke o izmjenama i dopunama Proračuna Grada Slunja za 2025. godinu. Sjednici su prisustvovala dva člana i Odbor za proračun i financije jednoglasno je prihvatio prijedlog gradonačelnika i predlaže Gradskom vijeću da u tekstu kako je i predloženo usvoji Odluka o izmjenama i dopunama Proračuna Grada Slunja za 2025. godinu.

U raspravu koju je potom otvorio predsjednik nitko se nije uključio pa je predsjednik zaključio raspravu i dao Odluku o izmjenama i dopunama Proračuna Grada Slunja za 2025. godinu na glasanje.

Predsjednik konstatira da je glasalo svih 11 vijećnika i da je Gradsko vijeće sa 10 glasova „ZA“ i 1 glasom „SUZDRŽAN“ usvojilo Odluku o izmjenama i dopunama Proračuna Grada Slunja za 2025. godinu.

1. **Odluka o dopuni Odluke o izvršavanju Proračuna Grada Slunja za 2025. godinu**

Tekst Odluke o dopuni Odluke o izvršavanju Proračuna Grada Slunja za 2025. godinu vijećnici su dobili u materijalima uz pisano pojašnjenje.

Na poziv predsjednika Gradskog vijeća Jure Katića, članica Odbora za proračun i financije **Marina Capan** izvijestila je Gradsko vijeće da je Odbor za proračun i financije razmatrao prijedlog dopune Odluke o izvršavanju Proračuna Grada Slunja za 2025. godinu te se jednoglasno usuglasio da se ovakav prijedlog Odluke kako je i predloženo dade Gradskom vijeću na usvajanje.

Rasprava po ovoj točki nije vođena pa je predsjednik dao Odluku o dopunama Odluke o izvršavanju Proračuna Grada Slunja za 2025. godinu na glasanje.

Nakon glasanja predsjednik konstatira da je Gradsko vijeće sa 10 glasova „ZA“ i 1 glasom „SUZDRŽAN“ usvojilo Odluku o dopuni Odluke o izvršavanju Proračuna Grada Slunja za 2025. godinu.

1. **Odluka o izmjenama Odluke o usvajanju Socijalnog programa Grada Slunja za 2025. godinu**

Prijedlog Odluke o izmjeni Odluke o usvajanju Socijalnog programa Grada Slunja za 2025. godinu uz pisano obrazloženje vijećnici su dobili u materijalima.

U raspravu koju je otvorio predsjednik Gradskog vijeća nitko se nije uključio pa je predsjednik zaključio raspravu i dao Odluku o izmjenama Odluke o usvajanju Socijalnog programa Grada Slunja za 2025. godinu na glasanje.

Nakon glasanja predsjednik konstatira da je glasalo svih 11 vijećnika i da je Gradsko vijeće sa 10 glasova „ZA“ i 1 glasom „SUZDRŽAN“ usvojilo Odluku o izmjenama Odluke o usvajanju Socijalnog programa Grada Slunja za 2025. godinu.

1. **Odluka o izmjenama i dopunama Programa javnih potreba u kulturi Grada Slunja za 2025. godinu**

Prijedlog Odluke o izmjenama i dopunama Programa javnih potreba u kulturi Grada Slunja za 2025. godinu vijećnici su dobili uz poziv.

U raspravu koju je otvorio predsjednik po ovoj točki nitko se nije uključio pa je rasprava zaključena, a potom je predsjednik dao Odluku o izmjenama i dopunama Programa javnih potreba u kulturi Grada Slunja za 2025. godinu na usvajanje.

Predsjednik konstatira da je glasalo svih 11 vijećnika i da je Gradsko vijeće sa 10 glasova „ZA“ i 1 glasom „SUZDRŽAN“ usvojilo Odluku o izmjenama i dopunama Programa javnih potreba u kulturi grada Slunja za 2025. godinu.

1. **Odluka o izmjeni Programa javnih potreba u sportu Grada Slunja za 2025. godinu**

Prijedlog Odluke o izmjeni Programa javnih potreba u sportu Grada Slunja za 2025. godinu upućen od strane Gradonačelnika vijećnici su dobili u materijalima zajedno sa detaljnim pisanim obrazloženjem.

U raspravu koju je otvorio predsjednik nitko se nije uključio pa je predsjednik zaključio raspravu i dao Odluku o izmjeni Programa javnih potreba u sportu Grada Slunja za 2025. godinu na glasanje.

Predsjednik konstatira da je glasalo svih 11 vijećnika i da je Gradsko vijeće sa 11 glasova „ZA“ i 1 glasom „PROTIV“ usvojilo Odluku o izmjeni Programa javnih potreba u sportu Grada Slunja za 2025. godinu.

1. **Odluka o izmjenama Programa potpora poljoprivredi na području Grada Slunja za 2025.-2027. godinu**

Odluka o izmjenama Programa potpora poljoprivredi na području Grada Slunja za 2025.-2027. godinu vijećnicima je dana uz poziv.

U raspravu koju je otvorio predsjednik nitko se nije uključio pa je predsjednik zaključio raspravu i dao Odluku o izmjenama Programa potpora poljoprivredi na području Grada Slunja za 2025.-2027. godinu na usvajanje.

Glasalo je svih 11 vijećnika i predsjednik konstatira da je Gradsko vijeće usvojilo sa 10 glasova „ZA“ i 1 glasom „SUZDRŽAN“ Odluku o izmjenama Programa potpora poljoprivredi na području Grada Slunja za 2025.-2027. godinu.

1. **Odluka o izmjeni Programa dodjele potpore poduzetništvu u 2025. godini**

Odluku o izmjeni Programa dodjele potpore poduzetništvu u 2025. godini vijećnici su dobili u materijalima.

U raspravu koju je otvorio predsjednik nitko se nije uključio pa je predsjednik zaključio raspravu i dao Odluku na glasanje.

Glasalo je svih 11 vijećnika i predsjednik konstatira da je Gradsko vijeće jednoglasno usvojilo Odluku o izmjeni Programa dodjele potpore poduzetništvu u 2025. godini.

1. **Odluka o izmjenama i dopunama Programa građenja komunalne infrastrukture na području Grada Slunja u 2025. godini**

Uz poziv za sjednicu vijećnici su dobili prijedlog Odluke o izmjenama i dopunama Programa građenja komunalne infrastrukture na području Grada Slunja u 2025. godini sa obrazloženjem.

U raspravu koju je otvorio predsjednik nitko se nije uključio pa je ista zaključena, a potom je predsjednik dao Odluku o izmjenama i dopunama Programa građenja komunalne infrastrukture na području Grada Slunja u 2025. godini na glasanje.

Predsjednik konstatira da je glasalo svih 11 vijećnika i da je Gradsko vijeće sa 10 glasova „ZA“ i 1 glasom „SUZDRŽAN“ usvojilo Odluku o izmjenama i dopunama Programa građenja komunalne infrastrukture na području grada Slunja u 2025. godini.

1. **Odluka o izmjenama Programa održavanja komunalne infrastrukture na području Grada Slunja u 2025. godini**

Tekst Odluke o izmjenama Programa održavanja komunalne infrastrukture na području grada Slunja u 2025. godini uz obrazloženje vijećnici su dobili u materijalima.

U raspravu koju je otvorio predsjednik po ovoj točki nitko se nije uključio pa je predsjednik istu zaključio i potom dao na glasanje Odluku o izmjenama Programa održavanja komunalne infrastrukture na području grada Slunja u 2025. godini.

Završetkom glasanja predsjednik konstatira da je glasalo svih 11 vijećnika i da je Gradsko vijeće sa 10 glasova „ZA“ i 1 glasom „SUZDRŽAN“ usvojilo Odluku o izmjenama Programa održavanja komunalne infrastrukture na području grada Slunja u 2025. godini.

1. **Odluka o izmjenama Programa korištenja namjenskih prihoda Proračuna u 2025. godini**

Tekst Odluke o izmjenama Programa korištenja namjenskih prihoda Proračuna u 2025. godini vijećnici su dobili u materijalima uz kratko pisano obrazloženje.

Prije otvaranja rasprave predsjednik je pozvao članicu Odbora za proračun i financije Marinu Capan da iznese stav Odbora po ovoj točki.

**Marina Capan** iznosi kako Odbor jednoglasnom odlukom daje Gradskom vijeću prijedlog da Odluku o izmjenama Programa korištenja namjenskih prihoda Proračuna u 2025. godini usvoji u cijelosti kako je i predloženo u materijalima.

Rasprava nije vođena pa je predsjednik Gradskog vijeća dao prijedlog Odluke o izmjenama Programa korištenja namjenskih prihoda Proračuna u 2025. godini na glasanje.

Glasalo je svih 11 vijećnika i predsjednik konstatira da je Gradsko vijeće sa 10 glasova „ZA“ i 1 glasom „SUZDRŽAN“ usvojilo Odluku o izmjenama Programa korištenja namjenskih prihoda proračuna u 2025. godini.

1. **Odluka o izmjeni Odluke o spomeničkoj renti**

Odluku o izmjeni Odluke o spomeničkoj renti vijećnici su dobili uz poziv.

Rasprava nijje vođena pa je predsjednik dao Odluku na usvajanje.

Glasalo je svih 11 vijećnika i predsjednik konstatira da je Gradsko vijeće jednoglasno usvojilo Odluka o izmjeni Odluke o spomeničkoj renti.

1. **Odluka o izmjeni Odluke o organizaciji i načinu naplate parkiranja**

Odluku o izmjeni Odluke o organizaciji i načinu naplate parkiranjavijećnici su dobili uz poziv.

Rasprava nije vođena pa je predsjednik dao Odluku na usvajanje.

Glasalo je svih 11 vijećnika i predsjednik konstatira da je Gradsko vijeće sa 10 glasova „ZA“ i 1 glasom „SUZDRŽAN“ usvojilo Odluku o izmjeni Odluke o organizaciji i načinu naplate parkiranja.

1. **Prethodna suglasnost na visinu naknade za korištenje i rezervaciju grobnog mjesta na Katoličkom groblju Slunj I – Polje F i Katoličkom groblju Lađevac – Polje B i C**

Prethodnu suglasnost na visinu naknade za korištenje I rezervaciju grobnog mjesta na Katoličkom groblju Slunj I – Polje F i Katoličkom groblju Lađevac – Polje B i C vijećnici su dobili uz poziv.

Rasprava nije vođena pa je predsjednik dao Prethodnu suglasnost na usvajanje.

Glasalo je svih 11 vijećnika i predsjednik konstatira da je Gradsko vijeće sa 10 glasova “ZA” i 1 glasom “SUZDRŽAN” donijelo Prethodnu suglasnost na visinu naknade za korištenje I rezervaciju grobnog mjesta na Katoličkom groblju Slunj I – Polje F I Katoličkom groblju Lađevac – Polje B I C.

1. **Odluka o izmjenama i dopunama Odluke o raspodjeli sredstava za redovito godišnje financiranje političkih stranaka zastupljenih u Gradskom vijeću u 2025. godini**

Odluku o izmjenama i dopunama Odluke o raspodjeli sredstava za redovito godišnje financiranje političkih stranaka zastupljenih u Gradskom vijeću u 2025. godini.

Rasprava nije vođena pa je predsjednik dao Odluku na usvajanje.

Glasalo je svih 11 vijećnika i predsjednik konstatira da je Gradsko vijeće sa 10 glasova “ZA” i 1 glasom “PROTIV” donijelo OdlukU o izmjenama i dopunama Odluke o raspodjeli sredstava za redovito godišnje financiranje političkih stranaka zastupljenih u Gradskom vijeću u 2025. godini.

1. **Odluka o izmjenama Odluke o načinu utvrđivanja plaća za radnike u**

**ustanovama i udrugama koje se financiraju iz proračuna Grada Slunja**

Odluku o izmjenama Odluke o načinu utvrđivanja plaća za radnike u ustanovama i udrugama koje se financiraju iz proračuna Grada Slunja vijećnici su dobili uz poziv.

Rasprava nije vođena pa je predsjednik dao Odluku na usvajanje.

Glasalo je svih 11 vijećnika i predsjednik konstatira da je Gradsko vijeće sa 10 glasova “ZA” i 1 glasom “SUZDRŽAN” usvojilo Odluku o izmjenama Odluke o načinu utvrđivanja plaća za radnike u ustanovama i udrugama koje se financiraju iz proračuna Grada Slunja.

**17.Odluka o dodjeli javnih priznanja Grada Slunja u 2025. godini**

Odluka o dodjeli javnih priznanja Grada Slunja u 2025. godini vijećnici su dobili na početku sjednice. Predsjednik je i pročitao prijedlog Povjerenstva o dodjeli javnih priznanja, u kojem se predlaže Gradskom vijeću Grada Slunja da usvoji Odluku o dodjeli javnih priznanja Grada Slunja u 2025. godini:

**I.**

1) Gosp. MIJI MOČILCU dodjeljuje se javno priznanje za životno djelo za izniman, sveobuhvatan i dugogodišnji profesionalni, volonterski, vojni i društveni angažman i doprinos razvoju vatrogastva, civilne zaštite, gospodarstva, javne infrastrukture, opstojnosti i razvoju civilnih udruga na području Grada Slunja.

2) Uz povelju dobitniku javnog priznanja dodjeljuje se plaketa u obliku pozlaćenog kamenog odljeva grba Grada Slunja dim.18x21cm u kutiji tamnoplave boje).

**II.**

1) Povodom 30. obljetnice Vojno redarstvene operacije „Oluja“ tijekom koje je oslobođen Grad Slunj posebno se sjećamo i zahvaljujemo svim pripadnicima postrojbi koje su sudjelovale u oslobođenju Slunja, napose postrojbama koje su okupljale prognane stanovnike Slunja i slunjskog kraja.

2) Javno priznanje dodjeljuje se:

* 14. DOMOBRANSKOJ PUKOVNIJI SLUNJ koja je tijekom ratnih godina imala ne samo obrambenu već iznimno važnu socijalnu ulogu okupljajući i dajući snagu i vjeru svim prognanim Slunjanima da će osoboditi svoj kraj i vratiti se na svoja ognjišta
* SPECIJALNOJ JEDINICI POLICIJE “GROM” POLICIJSKE UPRAVE KARLOVAČKE – Slunjski dio koja je tijekom Domovinskog rata sudjelovala u svim oslobodilačkim operacijama na području Republike Hrvatske, a tijekom Vojno redarstvene operacije “Oluja” sudjelovala je u oslobađanju slunjskog područja

3) Uz povelju dodjeljuje se i plaketa u obliku pozlaćenog kamenog odljeva grba Grada Slunja dim.14x18cm u kutiji tamnoplave boje).

**III.**

1) Javno priznanje Grada Slunja u 2025. godini dodjeljuje se MARIU ŠOŠTARIĆU za izuzetne sportske rezultate i uspjehe na svjetskoj razini.

2) Uz povelju dobitniku priznanja dodjeljuje se plaketa u obliku pozlaćenog kamenog odljeva grba Grada Slunja dim.14x18cm u kutiji tamnoplave boje).

Rasprava nije vođena pa je predsjednik dao Odluku na usvajanje.

Glasalo je svih 11 vijećnika i predsjednik konstatira da je Gradsko vijeće sa jednoglasno usvojilo Odluka o dodjeli javnih priznanja Grada Slunja u 2025. godini.

**18.Odluka o prihvaćanju ponude za prodaju k.č 65/1 k.o. Slunj 1**

Odluku o prihvaćanju ponude za prodaju k.č 65/1 k.o. Slunj 1 vijećnici su dobili uz poziv.

U raspravu koju je otvorio predsjednik po ovoj točki uključio se **Damir Vuković** i zatražio detaljnije pojašnjenje. **Gradonačelnica Mirjana Puškarić** pojašnjava kako je u ožujku ove godine ovo Vijeće donijelo odluku o prodaji zemljišta na K.č. 65/1 k.o. Slunj 1 u vlasništvu Grada Slunja i tada definiralo pravila pod kojima se ovo zemljište prodaje, odnosno da je to izgradnja objekta u stambeno – poslovne svrhe, u točno utvrđenim rokovima, što znači da je ponuditelj dužan u roku od dvije godine završiti prostorno – plansku dokumentaciju i ishodovati građevinsku dozvolu i jedna godina za početak izgradnje. Nakon proteka Javnog poziva, Povjerenstvo je utvrdilo pravovaljanost prijave i udovoljenje uvjetima iz javnog poziva te predlaže donošenje ove Odluke pa je predsjednik dao Odluku na usvajanje.

Glasalo je svih 11 vijećnika i predsjednik konstatira da je Gradsko vijeće jednoglasno usvojilo Odluku o prihvaćanju ponude za prodaju k.č 65/1 k.o. Slunj 1.

1. **Zaključak o utvrđivanju prijedloga razrješenja i imenovanja mrtvozornika za područje Grada Slunja**

Zaključak o utvrđivanju prijedloga razrješenja i imenovanja mrtvozornika za područje Grada Slunjavijećnici su dobili uz poziv.

U raspravu koju je otvorio predsjednik po ovoj točki uključio se **Damir Vuković** i zatražio pojašnjenje da li je dosadašnji mrtvozornik sam odustao ili ga se mijenja. **Gradonačelnica Mirjana Puškarić** pojašnjava kako je bilo više mrtvozornika ovlaštenih za naše područje, jedan od njih je tražio razrješenje, a za drugog je prijedlog Karlovačke Županije, koja i imenuje mrtvozornika, da ga se promijeni zbog pritužbi nadležnih službi na njegov rad te predlaže donošenje ovog Zaključka pa je predsjednik dao Zaključak na usvajanje.

Glasalo je svih 11 vijećnika i predsjednik konstatira da je Gradsko vijeće jednoglasno usvojilo Zaključak o utvrđivanju prijedloga razrješenja i imenovanja mrtvozornika za područje Grada Slunja.

Sjednica je završila radom u 14,27 sati.

IZVOD SASTAVILA PREDSJEDNIK

GRADSKOG VIJEĆA

Dragoslava Cindrić Jure Katić